Walîtîya Şirnexî rayraşîyayîşê HDPyî ra verî ke 15 rojan pêro çalakî û aktîvîteyî qedexe kerdî. Bira qedexeyî rê zî janê vîrusê Korona sey 'bahane' ame mojnayene. Goreyê bire 15ê hezîrane qedexe do dest pêbikero.
Heyetê Weşîye yê Şaristanî yê pabesteyê walîtîye 15 rojan şaristan de pêro çalakî, rayraşîyayîş, akerdişê standan, vilakerdişê broşuran, akerdişê pankartan, şayî, konser, kampanyaya îmzayan ûsn qedexe kerdî. Heyetî waşt ke çarçewa bire de 'hêzê asayîşî' do bi 'hawayêkê baldarî' têbigêrê ke bire nêra binpaykerdene.
Heman bire Tekîrdag, Wan û Colemêrg de zî amebî dayene.
